Seid At Maamer. Ihi, γer tazwara nwala-d tasleḍt si tama n yisem, imi akken llan deg yiḍrisen n Akli Kebaili i d-ttuεawden ula deg usefru ladγa deg yiwudam igejdanen. Ula d iwudam inaddayen kif-kif nekkes-d kan di sin n yiwudam i-deg yella umgired. Deg uḥric wis sin nwalad aglam n yiwudam si tama n ṭṭbiεa d tfekka. Nufa-d belli d aglam usrid i yeṭṭuqten ama deg yiḍrisen n Akli Kebaili d usefru ladγa deg yiwudam igejdanen acku d nutni i d tagejdit n yiḍrisen. Ma yella deg uḥric wis kraḍ newwi-d awal γef udiwenni, amek d-yettili gar yiḍrisen n Akli Kebaili d usefru, d wamek d- yettili ubeddel deg-s si tama n umawal neγ si tama n usenerni d usenγes n udiwenni. Imi yal amedyaz s uγanib-is d wanya-s. Diγ nufa-d belli deg yiḍrisen n Akli Kebaili, adiwenni yettili-d s wudem usrid mačči am win n usefru d-yettilin s tuget d arusrid.